recursal/SuperWikiNEXT-32B huggingface dataset:
Ένα **κιλομπάιτ** (από το πρόθεμα SI *Κιλό* που σημαίνει χίλια) είναι μονάδα πληροφορίας ή αποθηκευτικού χώρου υπολογιστή που ισούται με 1024 ή (περίπου) 1000 μπάιτς. Στην συντομευμένη του εκδοχή γράφεται **KB**, **kB**, **Kbyte**, **kbyte**, ή ακόμα **K** **k**.

Αρχικά ο όρος "κιλομπάιτ" χρησιμοποιούνταν για να δηλώσει μια τιμή 1024 μπάιτ (210), γιατί στο δυαδικό αριθμητικό σύστημα , το 'φυσικό' σύστημα των ψηφιακών υπολογιστών, μετράμε τις ποσότητες σε δυνάμεις του δύο και 210 είναι περίπου ίσο με 1000. Καθώς όμως οι υπολογιστές διαδόθηκαν περισσότερο, αυτή η λανθασμένη χρήση του προθέματος *κιλό* στον χώρο των υπολογιστών επεκτάθηκε από την αργκό των επαγγελματιών της πληροφορικής και στο ευρύ κοινό δημιουργώντας σύγχυση.

Έχει προταθεί ότι θα μπορούσε να χρησιμοποιηθεί το κεφαλαίο πρόθεμα **Κ** για να ξεχωρίζουμε την ποσότητα 1024 από το SI πρόθεμα **k**, και παρόλο που δεν έχει επισημοποιηθεί μια τέτοια χρήση, αποτελεί καθημερινή πρακτική (αν και το **Κ** χρησιμοποιείται ως SI σύμβολο για την μονάδα Κέλβιν). Ωστόσο μια τέτοια πρακτική δεν θα μπορούσε να επεκταθεί και στα προθέματα μεγαλύτερης τάξης, αφού το σύστημα SI χρησιμοποιεί ήδη τα προθέματα **m** και **M** με την σημασία "χιλιοστό" και "εκατομμυριάδα" αντίστοιχα.

Συνεπώς αυτά τα προθέματα μπορούν να χρησιμοποιηθούν με τις δεκαδικές (δυνάμεις του 10) είτε τις δυαδικές (δυνάμεις του 10) τιμές ανάλογα με τα συμφραζόμενα:

* 1024 μπάιτ (210): Αυτός ο ορισμός χρησιμοποιείται όταν αναφερόμαστε σε χωρητικότητα μνήμης και άλλες ποσότητες που βασίζονται σε δυνάμεις του δύο. Πολλά προγράμματα το χρησιμοποιούν για να εκφράσουν χωρητικότητα αποθηκευτικών μέσων γενικά, αυτό όμως έχει απαγορευτεί από το SI πρότυπο.( section 3.1, marginal note),

και οι περισσότεροι οργανισμοί τυποποίησης προτείνουν για αυτή την χρήση τον όρο **κιμπιμπάιτ** (**KiB**). Αν και ο όρος "κιμπιμπάιτ" χρησιμοποιείται σπάνια στην πράξη έχει αρχίσει να υιοθετείται από λογισμικό στο οποίο η ακρίβεια είναι σημαντική,
όπως το BitTorrent και τον πυρήνα του Linux. 

* 1000 μπάιτ (103): Αυτός ο ορισμός είναι συμβατός με το SI πρόθεμα, και προτείνεται για όλες τις χρήσεις από οργανισμούς τυποποίησης όπως οι IEC, IEEE, και ISO, με την συντομογραφία "kB". Η ευρέως διαδεδομένη χρήση του ορισμού του K ως 1024 σημαίνει ότι όποιος χρησιμοποιεί το "κιλομπάιτ" να σημαίνει 1.000 υπάρχει πιθανότητα να προκαλέσει σύγχυση. Παρόλα αυτά είναι σύνηθες να χρησιμοποιούμε τον ορισμό 1.000 όταν παίρνουμε-παράγουμε μετρήσεις σε κιλομπάιτ από ποσότητες που δεν βασίζονται σε δυνάμεις του δύο, όπως ο χρονισμός ρολογιού (clock rate) ή η συχνότητα μετάδοσης μπιτ.

Συνέκρινε με το κιλομπίτ όπου χρησιμοποιούμε το πρόθεμα με το δεκαδικό του νόημα (=1000).
Η **Δοιδύη** ήταν μια ελληνιστική πόλη της Λυδίας της Μικράς Ασίας.

Η ύπαρξή της πιστοποιήθηκε από μια επιγραφή που βρέθηκε στο σημερινό Palamut (κοντά στην Πέργαμο) που έγραφε *οι εκ Δοιδύης Μακεδόνες* στο 37ο έτος της βασιλείας του Ευμένους Β΄ (περ. 161/0 π.Χ.) στον μακεδονικό μήνα Περίτιο. Επρόκειτο για σελευκιδική αποικία, χωρίς όμως είναι γνωστός ο ιδρυτής της. Βρισκόταν βορείως της ατταλιδικής **Απολλωνίδος**. Μερικοί ερευνητές υποστήριξαν για ιδρυτές της πόλεως είτε τον **Σέλευκο Α΄** είτε τον **Αντίοχο Α΄** που εγκατέστησαν εκεί Μακεδόνες αποίκους. Υπήρχε επίσης η άποψη ότι η Δοιδύη ήταν παλαιότερα η ίδια η Απολλωνίς, αλλά τελικά επρόκειτο για ένα οχυρό που απείχε μόλις 500 μέτρα από την προαναφερθείσα πόλη. 

Ως προς την τοποθεσία πιθανολογείται είτε να είναι το σημερινό Dereköy –απείχε μόλις 2 χιλιόμετρα βόρεια από την Απολλωνίδα- είτε το Jajakoy –με απόσταση επτά χιλιομέτρων βορείως της Απολλωνίδος.

Πηγές
-----

* "The Hellenistic settlements in Europe, the Islands, and Asia Minor", του Getzel M. Cohen.
Η **Φλοιώδης Οπτική Βλάβη** (στα αγγλικά *Cortical Visual Impairment* ή *CVI*) είναι μία μορφή οπτικής βλάβης η οποία προκαλείται από κάποιο εγκεφαλικό πρόβλημα παρά από κάποιο πρόβλημα του οφθαλμού (στην τελευταία περίπτωση συνήθως αναφερόμαστε ως «Οφθαλμολογική Οπτική Βλάβη» σε αντίθεση με τη Φλοιώδη Οπτική Βλάβη). Μερικοί άνθρωποι έχουν και Φλοιώδη Όπτικη Βλάβη καθώς επίσης και μία μορφή οφθαλμολγικής οπτικής βλάβης.

Η φλοιώδης οπτική βλάβη είναι πολλές φορές γνωστή ως «Καθυστερημένη Οπτική Ωρίμανση» επειδή μπορεί η όραση του συγκεκριμένου ατόμου να φαίνεται (σε κάποιον άλλον) πως βελτιώνεται με την πάροδο του χρόνου. Αυτό μπορεί να οφείλεται στο πως το άτομο μαθαίνει να χρησιμοποιεί καλύτερα τους τύπους πληροφοριών που του παρουσιάζει το κακής λειτουργίας οπτικό του σύστημα και στο πως λαμβάνει υπόψη το πλαίσιο και άλλες ενδείξεις και στοιχεία. 

Η φλοιώδης οπτική βλάβη είναι επίσης γνωστή και ως «Φλοιώδης Τύφλωση» αν και οι περισσότεροι άνθρωποι με φλοιώδη οπτική βλάβη δεν είναι εντελώς τυφλοί. Ο όρος *Νευρολογική Οπτική Βλάβη* καλύπτει και την φλοιώδη οπτική βλάβη καθώς επίσης και την ολική φλοιώδη τύφλωση αν και πολλές φορές αυτοί οι όροι μπερδεύονται.
Συντεταγμένες: 16°24′36″N 92°24′31″W﻿ / ﻿16.41000°N 92.40861°W﻿ / 16.41000; -92.40861

Η **Τσιάπας** (ισπανικά: *Chiapas*, επίσημα: *Estado Libre y Soberano de Chiapas*) είναι μία από τις 31 πολιτείες του Μεξικού. Χωρίζεται σε 118 δήμους και πρωτεύουσα και μεγαλύτερη πόλη είναι η Τούξτλα Γκουτιέρρες. Άλλες σημαντικές πόλεις είναι οι Σαν Κριστόμπαλ ντε λας Κάσας, Κομιτάν και Ταπατσούλα. Σύμφωνα με την απογραφή του 2010 έχει 4.796.580 κατοίκους (κατατάσσεται 7η).

Η Τσιάπας βρίσκεται στο νοτιοανατολικό Μεξικό και είναι η νοτιότερη πολιτεία της χώρας. Έχει έκταση 73.289 χλμ² (10η μεγαλύτερη). Συνορεύει με τις πολιτείες Ταμπάσκο βόρεια, Βερακρούς βορειοδυτικά και Οαχάκα δυτικά. Στα ανατολικά συνορεύει με τη Γουατεμάλα και στα νότια βρέχεται από τον Ειρηνικό Ωκεανό. Η πολιτεία έχει υγρό, τροπικό κλίμα και παλιότερα καλυπτόταν από τροπικό δάσος, αλλά αυτό το δάσος έχει καταστραφεί και τη θέση του έχουν πάρει αγροτικές καλλιέργειες. Μαζί με τις πολιτείες Βερακρούς και Οαχάκα έχει τη μεγαλύτερη βιοποικιλότητα όσον αφορά τον αριθμό ειδών αμφίβιων, ερπετών, θηλαστικών και φυτών.

Στη Τσιάπας βρίσκονται οι αρχαίες πόλεις των Μάγιας Παλένκε, Γιαξτσιλάν, Μποναμπάκ και Τσινκουλτίκ. Η πολιτεία έχει ένα από τους μεγαλύτερους πληθυσμούς αυτοχθόνων λαών, με δώδεκα αναγνωρισμένες διαφορετικές εθνικότητες. Μεγάλο μέρος της ιστορίας της πολιτείας επικεντρώνεται στις επαναστάσεις αυτών των λαών. Η πιο πρόσφατη από αυτές ήταν η Επανάσταση των Ζαπατίστας του 1994.

Δείτε επίσης
------------

* Σύγκρουση στην Τσιάπας

Παραπομπές
----------

1. ↑  books.google.es/books?id=PBs9DgAAQBAJ&printsec=frontcover#v=onepage&q=Chiapas&f=false. Ανακτήθηκε στις 1  Νοεμβρίου 2017.
2. ↑  «Semarnat, El ambiente en números 2010» (PDF). CONABIO. Αρχειοθετήθηκε από το πρωτότυπο (PDF) στις 24 Μαΐου 2010. Ανακτήθηκε στις 6 Μαΐου 2012.

Εξωτερικοί σύνδεσμοι
--------------------

* Πολυμέσα σχετικά με το θέμα  Chiapas στο Wikimedia Commons

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Πολιτείες του Μεξικού |
| --- |
|  |
| 
Ομοσπονδιακή περιοχή: Πόλη του Μεξικού |
|  |
| 
* Αγουασκαλιέντες
* Βερακρούς
* Γιουκατάν
* Γκερρέρο
* Γκουαναχουάτο
* Ιδάλγο
* Καμπέτσε
* Κερέταρο
* Κιντάνα Ρόο
* Κοαουίλα
* Κολίμα
* Μεξικό
* Μιτσοακάν
* Μορέλος
* Μπάχα Καλιφόρνια
* Μπάχα Καλιφόρνια Σουρ
* Ναγιαρίτ
* Νουέβο Λεόν
* Ντουράνγκο
* Οαχάκα
* Πουέμπλα
* Σακατέκας
* Σαν Λουίς Ποτοσί
* Σιναλόα
* Σονόρα
* Ταμπάσκο
* Ταμαουλίπας
* Τλαξκάλα
* Τσιάπας
* Τσιουάουα
* Χαλίσκο
 |
|  |
| 
* Κατηγορία Κατηγορία
* Commons page Κοινά
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 143005388
* LCCN: n50049695
* GND: 4009919-2
* BNF: cb119661882 (data)
* NKC: ge128924

 |

 |
Εισαγωγή
--------

Ως **δοκιμή διείσδυσης** (αγγλ.: penetration testing, ή αλλιώς pentest) ορίζεται μια δοκιμαστική εισβολή σε ένα πληροφοριακό σύστημα για την αξιολόγηση της ασφάλειας του. Με την μέθοδο αυτή γίνεται προσομοίωση επίθεσης από κακόβουλο εισβολέα που έχει σκοπό την εκμετάλλευση κενών ασφαλείας για την ανάδειξη των ευπαθειών του συστήματος.

Διάφορες προσομοιώσεις επιθέσεων
--------------------------------

Τέτοιες προσομοιώσεις επίθεσης είναι η υποκλοπή πληροφοριών για τη χρησιμοποίηση τους σε βάρος των χρηστών του συστήματος. Η υποκλοπή των πληροφοριών γίνεται αφού έχει ανοιχτεί μία σύνοδος (session) μεταξύ του θύματος και του εισβολέα, κατά την οποία ο εισβολέας έχει σύνδεση σε όλα τα δεδομένα του συστήματος του θύματος.

Άλλη γνωστή προσομοίωση επίθεσης είναι η άρνηση εξυπηρέτησης (Denial of Service) η οποία έχει ως αποτέλεσμα την απαγόρευση εισόδου διαφόρων υπηρεσιών. Η πιο διαδεδομένη είναι η άρνηση εξυπηρέτησης σε ιστοσελίδα η οποία υλοποιείται με την αποστολή πολλών συνεχόμενων πακέτων στον εξυπηρετητή (server) της ιστοσελίδας.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 9 Μαΐου 2008. Ανακτήθηκε στις 27 Μαΐου 2012.
2. ↑
3. ↑
Στην ελληνική μυθολογία ο **Φλεγύας** ήταν ο επώνυμος ήρωας του λαού των Φλεγυών και βασιλιάς των Λαπιθών της Θεσσαλίας. Σύμφωνα με τη *Βιβλιοθήκη Απολλοδώρου* (Γ΄ 5, 5), ο Φλεγύας ήταν γιος του θεού του πολέμου Άρεως και της Δωτίδας, ενώ άλλη παράδοση αναφέρει ως μητέρα του τη Χρύση. Ο Φλεγύας απέκτησε τρία παιδιά: τον Ιξίωνα, τη Γυρτώνη και την Κορωνίδα (γνωστή ως ερωμένη του θεού Απόλλωνα και μητέρα του Ασκληπιού). Οι μεταγενέστεροι μυθογράφοι τονίζουν την έχθρα του Φλεγύα προς τον Απόλλωνα για την τελική θανάτωση της Κορωνίδας. Ο Φλεγύας πυρπόλησε το ιερό του Απόλλωνα στους Δελφούς. Προς τιμωρία του, ο Φλεγύας καταδικάσθηκε όταν πέθανε και πήγε στον Κάτω Κόσμο να κρέμεται από πάνω του απειλητικά ένας βράχος (έτσι αναφέρεται και στην *Αινειάδα*). Και ο γιος του Ιξίων ήταν ένας από τους «καταραμένους» της μυθολογίας, καταδικασμένος σε πολύ χειρότερο βασανιστήριο στον Άδη. Στη *«Θεία Κωμωδία»* ο Δάντης εμφανίζει τον Φλεγύα να τον μεταφέρει με βάρκα μαζί με τον Βιργίλιο στην αντίπερα όχθη του ποταμού της Στυγός.

Παραπομπές
----------

1. 1 2 3 4  «Phlegyas» (Ρωσικά)
2. ↑  «Ixion» (Ρωσικά)

Πηγές
-----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 701
Η **τοξοβολία σε πυραμοειδή στύλο** ήταν ένα από τα δύο αγωνίσματα τοξοβολίας σε στύλο στο πρόγραμμα της τοξοβολίας στους Θερινούς Ολυμπιακούς Αγώνες του 1900. Στον αγώνα που διεξήχθη στις 15 και 16 Ιουλίου, έλαβαν μέρος συνολικά 129 τοξοβόλοι από τρεις χώρες.

Σύνοψη αγωνίσματος
------------------

Είναι γνωστά μόνο τα ονόματα των τριών κορυφαίων τοξοβόλων στην κατάταξη του αγωνίσματος. Υπήρχαν 126 ακόμη τοξοβόλοι, καθώς 129 αθλητές διαγωνίστηκαν στα δύο αγωνίσματα "σε στύλο" (γαλλικά: *à la perche*). Παραμένει όμως άγνωστο το αν όλοι αυτοί οι τοξοβόλοι συμμετείχαν και στα δύο αγωνίσματα, και αν όχι, δεν είναι γνωστό το πόσοι από αυτούς συμμετείχαν όντως στο καθένα.

Ο Γάλλος Εμίλ Γκρίμιο βγήκε πρώτος, ενώ στη δεύτερη θέση ακολούθησε ο Γάλλος Ωγκύστ Σερρουρί και στην τρίτη θέση ο Βέλγος Λουί Γκλινιέ. Παραμένει άγνωστη η τελική κατάταξη των αθλητών που κατέλαβαν τις άλλες θέσεις καθώς και όλες οι επιδόσεις στο αγώνισμα.

Τελική κατάταξη
---------------

| Κατάταξη | Αθλητής |
| --- | --- |
| 1 | Γαλλία Εμίλ Γκρίμιο (Γαλλία) |
| 2 | Γαλλία Ωγκύστ Σερρουρί (Γαλλία) |
| 3 | Βέλγιο Λουί Γκλινιέ (Βέλγιο) |
| 4–129; | *Άγνωστα ονόματα* |

Παραπομπές
----------

1. ↑  «Archery at the 1900 Paris Summer Games». Sports-Reference. Αρχειοθετήθηκε από το πρωτότυπο στις 28 Νοεμβρίου 2011. Ανακτήθηκε στις 5 Οκτωβρίου 2014.

Πηγές
-----

* International Olympic Committee medal winners database.
* De Wael, Herman. *Herman's Full Olympians: Archery 1900*. Sky Net. Αρχειοθετήθηκε από το πρωτότυπο στις 12 Μαρτίου 2007. Ανακτήθηκε στις 5 Οκτωβρίου 2014.
* Mallon, Bill (1998). *The 1900 Olympic Games, Results for All Competitors in All Events, with Commentary*Απαιτείται δωρεάν εγγραφή. Jefferson, North Carolina: McFarland & Company, Inc. Publishers. ISBN 0-7864-0378-0.
Η **Καρούντα** (αγγλ: *Karoonda*) είναι οικισμός της Αυστραλίας στην πολιτεία της Νότιας Αυστραλίας. Αποτελεί έδρα του περιφερειακού συμβουλίου της Καρούντα Ιστ Μάρεϊ (*Karoonda East Murray*). Σύμφωνα με την απογραφή του 2006 ο πληθυσμός της Καρούντα ανέρχεται στους 514 κατοίκους (245 άνδρες και 269 γυναίκες).

Γενικά στοιχεία
---------------

Η Καρούντα είναι κτισμένη σε απόσταση 145 χιλιομέτρων ανατολικά από την πρωτεύουσα της πολιτείας, Αδελαΐδα και 65 χιλιόμετρα ανατολικά από την κωμόπολη Μάρεϊ Μπριτζ. Η ονομασία της προέρχεται από τη λέξη *καρούντα* που στη γλώσσα των ιθαγενών της Αυστραλίας σημαίνει *χειμερινό κατάλυμα*. Η πλειοψηφία των κατοίκων είναι χριστιανικού θρησκεύματος και ασχολείται με τη γεωργία και την κτηνοτροφία.

Ιστορικά στοιχεία
-----------------

Η ευρύτερη περιοχή κατοικήθηκε γύρω στο 1859 από κτηνοτρόφους. Η Καρούντα δημιουργήθηκε επίσημα τον Δεκέμβριο του 1913 στα πλαίσια της επέκτασης των σιδηροδρομικών γραμμών της χώρας. Ο νεότευκτος οικισμός απέκτησε γρήγορα διάφορα κοινοτικά καταστήματα και δημόσια κτίρια ενώ το πρόβλημα της υγειονομικής περίθαλψης λύθηκε μόνο κατά τα μέσα της δεκαετίας του 1920 με την εγκατάσταση γιατρού και τη δημιουργία τοπικού νοσοκομείου. Ο οικισμός δέχτηκε ισχυρό οικονομικό πλήγμα κατά τη δεκαετία του 1930 εξαιτίας της ξηρασίας και της κατακόρυφης πτώσης της τιμής του σιταριού.

Παραπομπές
----------

1. 1 2  quickstats.censusdata.abs.gov.au/census\_services/getproduct/census/2016/quickstat/SSC40664.
2. ↑  «Karoonda». SAL40670. Ανακτήθηκε στις 28  Ιουνίου 2022.
3. 1 2  «Karoonda». *censusdata.abs.gov.au* (στα Αγγλικά). Australian Bureau of Statistics. Ανακτήθηκε στις 7 Ιουνίου 2016. [*νεκρός σύνδεσμος*]
4. 1 2 3 4 5  «Karoonda». *southaustralianhistory.com*. Flinders Ranges Research and South Australian History. Αρχειοθετήθηκε από το πρωτότυπο στις 21 Μαρτίου 2016. Ανακτήθηκε στις 7 Ιουνίου 2016.
5. ↑  Συγκεκριμένα σύμφωνα με την απογραφή του 2006, ο πληθυσμός του οικισμού ακολουθεί διάφορα δόγματα και εκκλησίες του χριστιανισμού όπως η Ενωτική Εκκλησία της Αυστραλίας (29,2% των κατοίκων), ο λουθηρανισμός (15,8%), η Αγγλικανική Εκκλησία (12,5%) κλπ.
Συντεταγμένες: 52°1′59.9″N 15°37′0.1″E﻿ / ﻿52.033306°N 15.616694°E﻿ / 52.033306; 15.616694

Το **Τσιγκατσίτσε** (πολωνικά: Cigacice, ακριβώς μετά τον Β΄ ΠΠ: *Cygaczyce*, γερμανικά: *Tschicherzig*‎) είναι χωριό του Πόβιατ Ζιελόνα Γκούρα, στο Βοεβοδάτο Λούμπους της Πολωνίας, στον ποταμό Όντερ.

Η οδός ταχείας κυκλοφορίας S3 (γέφυρα μήκους 571,84 μ. πάνω από το Όντερ) περνά κατά μήκος της ανατολικής άκρης του Τσιγκατσίτσε. Υπάρχει ένα ποτάμιο λιμάνι και μια γέφυρα πάνω από τον Όντερ στο χωριό.

Σύμφωνα με τα στοιχεία απογραφής της 30ης Ιουνίου 2021, το χωριό έχει 769 κατοίκους.

Ιστορία
-------

Πριν από το 1945 το χωριό είχε ψυχαγωγικό και λουτρικό χαρακτήρα (το λεγόμενο «Luftkurort»). Υπήρχαν επίσης πολλοί αμπελώνες για την παραγωγή κρασιού. Το 1937, στο πλαίσιο της πολιτικής γερμανοποίησης ονομάτων σλαβικής προέλευσης, οι ναζιστικές αρχές άλλαξαν το όνομα του χωριού σε *Όντερεκ* (*Odereck*).

Τα έτη 1945-54, το χωριό ανήκε και ήταν έδρα της Γκμίνα Τσιγκατσίτσε και στη συνέχεια, μέχρι το 1973, της κοινότητας Τσιγκατσίτσε. Κατά τα έτη 1975–1998, η πόλη ανήκε διοικητικά στο Βοεβοδάτο Ζιελόνα Γκούρα.

Εικόνες
-------

 Θόλος παρατήρησης στο Τσιγκατσίτσε - θέα προς τον ποταμό Όντερ
Πανόραμα του Τσιγκατσίτσε

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τσιγκατσίτσε** |

1. ↑  bdl.stat.gov.pl/api/v1/data/localities/by-unit/020811409065-0914154?var-id=1639616&format=jsonapi. Ανακτήθηκε στις 4  Οκτωβρίου 2022.
2. ↑  Pierwsza powojenna mapa Polski wydana przez WIG Sztabu Generalnego w roku 1945
3. ↑   *GOV :: Tschicherzig, Odereck, Cigacice*,
4. ↑  «Statystyka stałych i czasowych mieszkańców zameldowanych w gminie Sulechów - wg miejscowości stan na dzień: 2021-06-30» [Στατιστικά στοιχεία μόνιμων και προσωρινών κατοίκων εγγεγραμμένων στη Γκμίνα Σουλέχουφ - ανά πόλη από: 30-06-2021]. *bip.sulechow.pl* (στα Πολωνικά).
5. ↑  Rozporządzenie Ministrów: Administracji Publicznej i Ziem Odzyskanych z dnia 12 listopada 1946 r. o przywróceniu i ustaleniu urzędowych nazw miejscowości (M.P. z 1946 r. Nr 142, poz. 262)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 248794300

 |

 |
**Δογματισμός** ονομάζεται η αποφθεγματική διατύπωση διαφόρων ιδεών, χωρίς αιτιολογία ή απόδειξη.

Αναφέρεται στην έλλειψη κριτικής σκέψης και την προσκόλληση σε κάποια θεωρία που δε στηρίζεται σε αποδείξεις ή που θεωρείται επιστημονικά ξεπερασμένη.  

Ουσιαστικά ο δογματισμός όχι μόνο δεν προάγει το διάλογο, αλλά και τον απορρίπτει. Είναι η προσήλωση και η άκριτη εμμονή στις αρχές και την αυστηρότητα ενός συστήματος, η οποία προτάσσει την άνευ όρων αποδοχή ορισμένων κωδικοποιημένων και μηχανικά σχηματισμένων θέσεων.

Πιστεύει στο «οὔ με πείσεις, κἂν με πείσῃς». Αυταρχισμός, μισαλλοδοξία και φανατισμός είναι τα κύρια χαρακτηριστικά που προσιδιάζουν στο δογματικό.

Απαντά στη φιλοσοφία, στη θρησκεία και στην καθημερινή ζωή.

Ετυμολογία
----------

Η λέξη προέρχεται από το ρήμα «δογματίζω», που σημαίνει : διατυπώνω τη γνώμη με αυθαίρετο τρόπο.

Ομόρριζη η λέξη «δόγμα» (από το αρχαίο ρήμα δοκώ) : ό,τι πιστεύει κανείς και το προβάλλει σαν πέρα για πέρα αληθινό, χωρίς η ορθότητά του να έχει προκαταβολικά ελεγχθεί.

* Φιλοσοφία : Στη φιλοσοφία αποτελεί θεωρία που δέχεται ότι με τη χωρίς όρια λογική δύναμη του νου είναι δυνατή η απόλυτη γνώση.

Πιστεύει πως είναι δυνατή η λύση όλων των μεταφυσικών προβλημάτων, ότι η γνωστική ικανότητα του ανθρώπου είναι απεριόριστη και μπορεί να κατανοήσει όλα τα προβλήματα σχετικά με τον εαυτό του και τον κόσμο του.
Με δογματικά στοιχεία αντιμετώπιζαν, τόσο οι αρχαίοι φιλόσοφοι της Ανατολής όσο και οι Ίωνες φυσικοί φιλόσοφοι, τα μεταφυσικά προβλήματα. Βασίζονταν σε υποθέσεις, σχημάτιζαν συλλογισμούς και κατέληγαν σε αυθαίρετα συμπεράσματα. Στην ιστορία της φιλοσοφίας, δογματισμός χαρακτηριζόταν κάθε φιλοσοφία που προέβαλε θέσεις ως πεποιθήσεις και βεβαιότητες. 

* Θρησκεία : Στη χριστιανική θρησκεία, δόγμα και κατ' επέκταση δογματισμός, ονομάζεται κάθε βασική χριστιανική αλήθεια, που έχει αυθεντικό κύρος και δεν αμφισβητείται από τους οπαδούς της (το δόγμα της Αγίας Τριάδας, το δόγμα του Αγίου Πνεύματος κ.ά.).

Το πνεύμα του θεολογικού δογματισμού αναπτύχθηκε κατά το Μεσαίωνα.

Παραπομπές
----------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **δογματισμός**  |

1. ↑  «δογματισμός». Πύλη για την Ελληνική γλώσσα.
2. 1 2  Εισαγωγή στη Φιλοσοφία[*νεκρός σύνδεσμος*] σελ. 120-121
3. 1 2   [*νεκρός σύνδεσμος*]
**Εθνική αυτοδιάθεση** ονομάζεται το δικαίωμα ενός έθνους ή λαού να αποφασίζει αυτοδύναμα για το διεθνές στάτους της επικράτειάς του και για τα ζητήματα που σχετίζονται άμεσα με αυτό. Στο μέσο νου ο όρος έχει συνδεθεί με τα κινήματα ανεξαρτησίας, άρα με την επιδίωξη δημιουργίας νέων κυρίαρχων εθνικών κρατών, αλλά το εύρος του δεν περιορίζεται σε αυτήν - π.χ. ενδέχεται ένας λαός να επιλέγει συνειδητά την παραμονή του σε ένα πολυεθνικό κράτος ή την προσάρτησή του σε ένα άλλο.

Συχνά χρησιμοποιείται με την ίδια σημασία ο πιο «παγκόσμιος» όρος του *εθνικού αυτοπροσδιορισμού* (αγγλικά *national self-determination*), ο οποίος μάλιστα αποτελεί στοιχείο του Διεθνούς Δικαίου. Στην ελληνική γλώσσα οι δύο έννοιες διαφέρουν ελαφρώς: η αυτοδιάθεση σχετίζεται περισσότερο με το έθνος ως πολιτική οντότητα, ενώ ο αυτοπροσδιορισμός ως ταυτότητα.

Στο βαθμό που είναι δύσκολο να συμφωνηθεί επακριβώς τι αποτελεί έθνος, λαό κτλ. καθίσταται εξίσου δύσκολο να συμφωνηθεί μια συγκεκριμένη μεθοδολογία, υπό τις οποίες αναγνωρίζεται σε ένα έθνος το δικαίωμα της αυτοδιάθεσης. Το κενό καλύπτεται συνήθως από την προσφυγή στην ισχύ, είτε πολιτική είτε στρατιωτική, μέσω της οποίας οι αιτούμενοι αυτοδιάθεσης επιδιώκουν να εξαναγκάσουν το «κράτος-καταπιεστή» σε αναγνώριση του δικαιώματος. Σημαντικό ρόλο παίζει επίσης το διεθνές περιβάλλον, ιδιαίτερα οι εκάστοτε βουλήσεις των μεγάλων δυνάμεων που έχουν την ισχύ να καθορίζουν τους όρους του παιχνιδιού. Η Ελληνική Επανάσταση αποτελεί χαρακτηριστικό παράδειγμα, στο οποίο όλοι αυτοί οι παράγοντες συνυπήρξαν: Οι Έλληνες εξεγέρθηκαν το 1821 εναντίον της Οθωμανικής Αυτοκρατορίας, πετυχαίνοντας σημαντικές στρατιωτικές νίκες και ταυτόχρονα προκαλώντας κύμα φιλελληνισμού στο χριστιανικό κόσμο. Βαθμιαία αυτοί οι δύο παράγοντες, σε συνδυασμό με τα συμφέροντα Μεγ. Βρετανίας, Γαλλίας και Ρωσίας στη Μεσόγειο, οδήγησαν τις μεγάλες δυνάμεις στην απόφαση να επιβάλουν την ελληνική ανεξαρτησία στους Οθωμανούς, εμπλεκόμενοι ακόμα και στρατιωτικά (Ναυμαχία του Ναβαρίνου κ.ά.).

  


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Διακρίσεις |
| --- |
|  |
| Γενικές μορφές | 
* Διάκριση λόγω χρώματος
* Ηλικιακή διάκριση
* Κάστα
* Κατάχρηση εξουσίας
* Ρατσισμός
* Σεξισμός
* Σπισισμός
* Ταξική διάκριση
 |
|  |
| Κοινωνικές | 
* Αντισημιτισμός
* Ετεροκανονικότητα
* Ετεροπατριαρχία
* Ετεροσεξισμός
* Ισλαμοφοβία
* Λεσβοφοβία
* Μισανδρισμός
* Μισελληνισμός
* Μισογυνισμός
* Νεποτισμός
* Ξενοφοβία
* Ομοφοβία
* Σεκταρισμός
 |
|  |
| Εκδηλώσεις | 
* Γενοκτονία
* Δουλεία
* Δυσφήμιση
* Εθνοκάθαρση
* Εκφοβισμός ομοφυλοφίλων
* Κυνήγι μαγισσών
* Λυντσάρισμα
* Μακαρθισμός
* Πογκρόμ
* Ρητορική μίσους
* Slut-shaming
 |
|  |
| Πολιτικές διακρίσεων | 
* Γάμος ομοφύλων (Νόμοι περί της απαγόρευσής του)
* Νόμοι της Νυρεμβέργης
* Πρακτική της κόκκινης γραμμής
* Ρόλοι των φύλων
 |
|  |
| Αντιδράσεις | 
* Ακτιβισμός
* Ανθρώπινα δικαιώματα
* Εθνική αυτοδιάθεση
* Πολιτιστική πολυμορφία
* Φεμινισμός
 |
|  |
| Σχετικά θέματα | 
* Πολιτική ορθότητα
* Προκατάληψη
* Προνόμια των λευκών
* Στερεότυπα
* Υπεροψία
 |

 |
Το **Τονκ** είναι μια πόλη στο Ινδικό κρατίδιο του Ρατζαστάν. Η πόλη βρίσκεται οδικώς σε απόσταση 95 χιλιομέτρων νότια από την Τζαϊπούρ, κοντά στη δεξιά όχθη του ποταμού Μπανάς. Είναι η διοικητική έδρα της επαρχίας Τονκ. Το Τονκ ήταν επίσης η πρωτεύουσα του ομώνυμου πριγκιπάτου της Βρετανικής Ινδίας από το 1817 μέχρι το 1947.

Δημογραφικά στοιχεία
--------------------


| Θρησκείες στο Τονκ |
| --- |
| Θρησκεία |  |  | Ποσοστό |  |
| Ινδουισμός |    | 50.31% |
| Μουσουλμάνοι |    | 47.18% |

Στην Ινδική απογραφή του 2011, το Τονκ είχε πληθυσμό 165.363 κατοίκων, από τους οποίους οι 48% είναι γυναίκες. Το 14% του πληθυσμού είναι κάτω των 6 ετών. Το Τονκ έχει κατά μέσο όρο ποσοστό αλφαβητισμού 69.47%, που είναι 78.7% στους άνδρες και 59.85% στις γυναίκες.

Ιστορία
-------

Ο ιδρυτής του κράτους ήταν ο Ναουάμπ Μοχαμάντ Αμίρ Χαν (1769-1834), ένας τυχοδιώκτης και στρατιωτικός ηγέτης των Παστούν που κατάγονται από το Αφγανιστάν. Ο Αμίρ Χαν κατέληξε να είναι στρατιωτικός διοικητής. Το 1806, ο Χαν έλαβε το κράτος του Τονκ από τη Βρετανική Κυβέρνηση. Το 1817, μετά τον τρίτο Αγγλομαραθικό Πόλεμο, ο Αμίρ Χαν υποβλήθηκε στη Βρετανική Εταιρεία Ανατολικών Ινδιών, κράτησε το έδαφος του Τονκ και έλαβε τον τίτλο του Ναουάμπ.

Κατά τη διάρκεια του καθεστώτος των Ναουάμπ, οι ντόπιοι προσκλήθηκαν σε μια Ισλαμική λειτουργία, την Μιλάντ-ουν-ναμπί, χωρίς να λαμβάνεται υπόψη η κάστα, το χρώμα ή η θρησκεία. Διοργανώθηκε από τους κυβερνώντες Ναουάμπ για μια περίοδο επτά ημερών το μήνα Ράμπι-αλ-αουάλ.

Ο ιδρυτικός κυβερνήτης του Τονκ ήταν ο Ναουάμπ Μοχάμεντ Αμίρ Χαν (1769-1834). Το Τονκ ήταν γνωστή ως Σαμουάντ Λάκσια στη περίοδο Μαχαμπαράτ. Στην περίοδο των Μαουρύα, ήταν υπό τους Μούργια και στη συνέχεια συγχωνεύθηκε με τους Μάλβα. Η περισσότερη από αυτή περίοδο ήταν υπό τον Χαρσβαρντάν. Σύμφωνα με το Χουέν Τσανγκ, επισκέπτης στην Κίνα, ήταν υπό το κράτος Μπαϊράτ. Στο καθεστώς των Ρατζπούτ, το κράτος ήταν υπό των Σολάνκι της Τόντα και αργότερα τους Κατσβάχ ανέλαβε όταν ο Μαν Σινγκ νίκησε τον Ράο του Τόντα. Αργότερα, ήταν υπό το καθεστώς του Βασιλιά Χολκάρ και Σίντια.

Το 1806, ο Αμίρ Χαν το κατέκτησε παίρνοντάς το από τον Μπαλβάντ Ράο Χολκάρ. Η Βρετανική κυβέρνηση το κατέλαβε με τη σειρά της. Σύμφωνα με τη συνθήκη της 1817, η Βρετανική κυβέρνηση το επέστρεψε τον Αμίρ Χαν. Το Τονκ ιδρύθηκε το 1818 από ένα Αφγανό στρατιωτικό ηγέτη που του είχε παραχωρηθεί γη από τον άρχοντα του Ιντόρε.

| Θρησκείες στο Τονκ |
| --- |
| Θρησκεία |  |  | Ποσοστό |  |
| Ινδουισμός |    | 62% |
| Ισλάμ |    | 35% |
| Τζαϊνισμός |    | 2.7% |
| Άλλοι† |    | 0.3% |
| Κατανομή θρησκειών
†περιλαμβάνει τους Σιχ (0.2%) και τους Βουδιστές (<0.2%). |

Δείτε επίσης
------------

* Τονκ (πριγκιπάτο)

Παραπομπές
----------

1. ↑  «Census of India 2011: Data from the 2011 Census, including cities, villages and towns (Provisional)». Census Commission of India. Ανακτήθηκε στις 1 Νοεμβρίου 2008.
2. ↑
3. ↑  Princely States of India

Εξωτερικοί σύνδεσμοι
--------------------

* Γενεαλογία των κυβερνώντων αρχηγών του Τονκ

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 159506535
* LCCN: n85044843
* GND: 4385362-6

 |

 |
Η **Διεθνής σύμβαση για τη ρύθμιση της φαλαινοθηρίας** (αγγλικά: International Convention for the Regulation of Whaling), είναι μια διεθνής περιβαλλοντική συμφωνία που υπογράφηκε το 1946 για να «εξασφαλίσει τη σωστή διατήρηση των αποθεμάτων φαλαινών και έτσι να καταστήσει δυνατή την εύρυθμη ανάπτυξη της βιομηχανίας της φαλαινοθηρίας». Η σύμβαση εφαρμόζει τις εμπορικές, επιστημονικές και τοπικές πρακτικές φαλαινοθηρίας από ογδόντα εννέα χώρες.

Υπογράφηκε από 15 έθνη στην Ουάσινγκτον, στις 2 Δεκεμβρίου 1946 και τέθηκε σε ισχύ στις 10 Νοεμβρίου 1948. Το πρωτόκολλό της σύμβασης (το οποίο αποτελεί την πρώτη ουσιαστική αναθεώρηση της σύμβασης και επέκτεινε τον ορισμό του "αλιέα φαλαινών" προσθετόντας τα ελικόπτερα καθώς και τα πλοία) υπογράφηκε στην Ουάσινγκτον στις 19 Νοεμβρίου 1956. Η σύμβαση αποτελεί διάδοχο της διεθνούς συμφωνίας για τη ρύθμιση της φαλαινοθηρίας που υπογράφηκε στο Λονδίνο στις 8 Ιουνίου 1937 και τα πρωτόκολλα της συμφωνίας αυτής που υπογράφηκαν επίσης στο Λονδίνο στις 24 Ιουνίου 1938 και στις 26 Νοεμβρίου 1945.

Οι στόχοι της
συμφωνίας
ήταν η προστασία όλων των ειδών φαλαινών με τη θέσπιση ενός συστήματος διεθνούς ρύθμισης για την αλιεία φαλαινών και τη διασφάλιση της σωστής διατήρησης και ανάπτυξης των αποθεμάτων φαλαινών. Το κύριο μέσο για την υλοποίηση αυτών των στόχων είναι η Διεθνής Επιτροπή Φαλαινοθηρίας, η οποία δημιουργήθηκε σύμφωνα με την παρούσα σύμβαση. Η επιτροπή έχει κάνει πολλές αναθεωρήσεις στο χρονοδιάγραμμα που αποτελεί το μεγαλύτερο μέρος της αυτής της σύμβασης. Η Επιτροπή έχει επίσης δώσει στις κυβερνήσεις το δικαίωμα να διεξάγουν επιστημονικές έρευνες που αφορούν τη θανάτωση φαλαινών.

Οι Συμμετοχές
-------------

Από τον Ιανουάριο του 2014, στη σύμβαση συμμετέχουν 89 κράτη του κόσμου. Τα αρχικά υπογράφοντα κράτη ήταν η Αργεντινή, η Αυστραλία, η Βραζιλία, ο Καναδάς, η Χιλή, η Δανία, η Γαλλία, η Ολλανδία, η Νέα Ζηλανδία, η Νορβηγία, το Περού, η Νότια Αφρική, η Σοβιετική Ένωση, η Μεγάλη Βρετανία και οι Ηνωμένες Πολιτείες Αμερικής.

Εξωτερικοί σύνδεσμοι
--------------------

* Διεθνής Επιτροπή Φαλαινοθηρίας (Αγγλικά)
|  |
| --- |
| Ελλάδα **Απογραφές Πληθυσμού** |
| ← 1841 | **1842** | → 1843 |

Η **ελληνική απογραφή του 1842** ήταν η όγδοη επίσημη απογραφή από ιδρύσεως του ελληνικού κράτους. Ήταν επίσης η έκτη στη σειρά από τις ετήσιες απογραφές που πραγματοποιήθηκαν το διάστημα 1836-1845. Ο πληθυσμός ανήλθε 853.005 και παρουσίασε μείωση σε σχέση με την προηγούμενη του απογραφή του 1841 κατά 8.014 κατοίκους. Ήταν η πρώτη φορά που απογραφή έδειξε μείωση του πληθυσμού, η επόμενη είναι στην απογραφή του 2011. Η συνολική έκταση του Βασιλείου ήταν κατά την απογραφή 47.516 τ.χλμ. και περιελάμβανε την Πελοπόννησο, τη Στερεά Ελλάδα καθώς και τις Κυκλάδες. Η πυκνότητα του πληθυσμού ήταν 17,9 κάτοικοι ανά τετραγωνικό χιλιόμετρο. Στην απογραφή συλλέχθηκαν στοιχεία μόνο για το φύλο και την ηλικία. Τα αποτελέσματα της απογραφής αυτής δημοσιεύτηκαν το 1846, όπως και όλων των απογραφών από το 1839 μέχρι το 1844.

Πηγές
-----

* Αλέξανδρος Μανσόλας, τμηματάρχης της Δημόσιας Οικονομίας εν τω Υπουργείω Εσωτερικών (1867). «Πολιτειογραφικαί πληροφορίαι περί Ελλάδος». Αθήνα, Εθνικό Τυπογραφείο. σελίδες 8–9.
* 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Ελληνικές απογραφές πληθυσμού |
| --- |
|  |
| 19ος αιώνας | 
1828  · 1829  · 1834  · 1837  · 1838  · 1839  · 1840  · 1841  · 1842  · 1843  · 1844  · 1845  · 1848  · 1853  · 1856  · 1861  · 1870  · 1879  · 1889  · 1896 |
|  |
| 20ός αιώνας | 
1907  · 1913  · 1920  · 1928  · 1940  · 1951  · 1961  · 1971  · 1981  · 1991 |
|  |
| 21ος αιώνας | 
2001  · 2011  · 2021 |

 |
Το «Ντόνι Μπράσκο» ανακατευθύνει εδώ. Για την ταινία, δείτε: Ντόνι Μπράσκο (ταινία).

Ο **Τζόζεφ «Τζο» Ντομινίκ Πιστόνε** (αγγλικά: *Joseph "Joe" Dominick Pistone* ‎· γενν. 17 Σεπτεμβρίου 1939), αναφερόμενος στα ελληνικά και ως **Πιστόνε** (από την ιταλική προφορά του επωνύημου του), είναι Αμερικανός πράκτορας του FBI, γνωστός για την μυστική αποστολή του να εισχωρήσει μέσα στους κύκλους της Αμερικανικής Μαφίας από τον Σεπτέμβριο του 1976 έως τον Ιούλιο του 1981. Είναι επίσης γνωστός και ως **Ντόνι Μπράσκο** (Donnie Brasco), ένα από τα ψευδώνυμα του κατά την διάρκεια της αποστολής του.

Βιογραφία
---------

Ο Πιστόουν γεννήθηκε στις 17 Σεπτεμβρίου του 1939. Ήταν πράκτορας του FBI για 17 χρόνια. Οι πληροφορίες του Πιστόουν οδήγησαν σε παραπάνω από 20 καταδίκες μαφιόζων και σε σημαντικές πληροφορίες εναντίον διαβόητα ισχυρών "αφεντικών", όπως ο Σάντο Τραφικάντε. Η εμπειρία του μέσα στην Μαφία οδήγησε και άλλους πράκτορες να κάνουν το ίδιο. Ο πρώην διευθυντής του FBI Τζ. Έντγκαρ Χούβερ απαγόρευε αποστολές σαν του Πιστόουν, πιστεύοντας ότι διέφθειραν τους πράκτορες, αλλά μετά από αυτήν την επιτυχία, το FBI άνοιξε τον δρόμο στην πτώση της Μαφίας. 

Η ιστορία του Πιστόουν έχει εμπνεύσει την κινηματογραφική ταινία *Ντόνι Μπράσκο*, ενώ ο ίδιος έχει εμφανιστεί πολλές φορές στην τηλεόραση και σε βίντεο του Μάικλ Φραντσίζ στην διαδικτυακή πλατφόρμα του YouTube.

Παραπομπές
----------

1. ↑  (Αγγλικά) *Internet Movie Database*. nm0685587. Ανακτήθηκε στις 18  Οκτωβρίου 2015.
2. ↑  (Γαλλικά) *Babelio*. 197077.
3. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb125650989. Ανακτήθηκε στις 10  Οκτωβρίου 2015.
4. ↑  *Τσεχική Εθνική Βάση Δεδομένων Καθιερωμένων Όρων*. xx0258106. Ανακτήθηκε στις 1  Μαρτίου 2022.
5. ↑  Ανακτήθηκε στις 4  Μαρτίου 2021.
6. ↑  Ανακτήθηκε στις 22  Μαΐου 2019.
7. ↑  *Τσεχική Εθνική Βάση Δεδομένων Καθιερωμένων Όρων*. xx0258106. Ανακτήθηκε στις 19  Δεκεμβρίου 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Joseph D. Pistone στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 9964816
* LCCN: n87932391
* ISNI: 0000 0000 6306 4897
* GND: 119328224
* SUDOC: 034953922
* BNF: cb125650989 (data)
* BIBSYS: 90530178
* NDL: 00554526
* NKC: xx0258106
* ICCU: PALV050252

 |

 |
Ο **Έρνεστ Τοντ Μίτσελ** (γεννημένος στις 26 Ιουλίου 1966) είναι Αμερικανός παλαίμαχος καλαθοσφαιριστής. Έχει ύψος 2,00 μ. και αγωνιζόταν τόσο ως πάουερ φόργουορντ όσο και ως σμολ φόργουορντ.

Κολλεγιακή καριέρα
------------------

Ο Τοντ Μίτσελ εισήχθη το 1984 στο Πανεπιστήμιο Περντού της Ιντιάνα, με τη μπασκετική ομάδα του οποίου αγωνίστηκε στο Κολλεγιακό Πρωτάθλημα.

Αποφοίτησε από το Πανεπιστήμιο της Ιντιάνα το 1988, σε ηλικία 22 ετών.

Επαγγελματική καριέρα
---------------------

Ο Τοντ Μίτσελ συμμετείχε στα Ντραφτς του ΝΒΑ το 1988 και επιλέχθηκε από τους Ντένβερ Νάγκετς, με τους οποίους ωστόσο δεν πραγματοποίησε καμία συμμετοχή.

Η πρώτη ομάδα του ΝΒΑ με την οποία αγωνίστηκε ήταν οι Μαϊάμι Χιτ, στους οποίους υπέγραψε το 1998. 

Κατά τη διάρκεια της σεζόν 1988-89 πραμγατοποίησε ένα σύντομο πέρασμα και από τους Σαν Αντόνιο Σπερς.

Το καλοκαίρι του 1989 ταξίδεψε στην Ελλάδα για λογαριασμό του Ολυμπιακού Πειραιώς, στον οποίο παρέμεινε για ένα χρόνο, χωρίς ωστόσο να καταφέρει να κατακτήσει κάποιο τίτλο.

Την τριετία 1990-93 αγωνίστηκε με τη γαλλική Σολέ Μπασκέτ, τις ιταλικές Παλακανέστρο Φιρένζε και Παλακανέστρο Μαρσάλα, καθώς και τις αμερικανικές Πίτσμπουργκ Πιράνχας και Ρόκφορντ Λάιτινγκ.

Το 1993 επέστρεψε στην Ελλάδα και αγωνίστηκε στον Α.Σ. Παπάγου.

Τη διετία 1995-1997, ο Τοντ Μίτσελ πέρασε από αρκετές ομάδες και συγκεκριμένα από την ισπανική Μπαλκονέστο Σαλαμάνκα, την αμερικάνικη Σιου Φολς Σκάι Φορς, τη γαλλική Μονπελιέ Παιλάντ και τη Μπνέι Χερζίλια, ομάδα του Ισραήλ.

Την αμέσως επόμενη διετία αγωνίστηκε στην ιταλική Πιστόια Μπασκέτ, στο Στρασβούργο, ομάδα της Γαλλίας και τέλος στους Λουγκάνο Τάιγκερς, ομάδα της Ελβετίας.

Μετά το πέρας της αγωνιστικής περιόδου 1998-99, ο Τοντ Μίτσελ αποφάσισε να αποσυρθεί από την ενεργό δράση και να βάλει τέλος στην καριέρα του ως επαγγελματίας καλαθοσφαιριστής.

Παραπομπές
----------

1. ↑  *College Basketball at Sports-Reference.com*. Ανακτήθηκε στις 28  Ιουλίου 2020.
2. ↑  *RealGM*. 49384. Ανακτήθηκε στις 4  Απριλίου 2022.

Πηγές
-----

* Αρχειοθετήθηκε 2012-02-09 στο Wayback Machine.

Εξωτερικοί σύνδεσμοι
--------------------

* «Μετά τα ματς πήγαινα με τον Τζόουνς στη Μύκονο» Αρχειοθετήθηκε 2014-04-11 στο Wayback Machine. αφιέρωμα και συνέντευξη στον ιστότοπο SentraGoal.gr, 7 Απριλίου 2014.
Ο **Δημοφών** ήταν Αθηναίος, και συγκεκριμένα από την Παιανία, γιος του Δήμωνα, εξάδελφος του ρήτορα Δημοσθένη και ένας από τους τρεις επιτρόπους του, όταν αυτός ήταν ανήλικος. 

Ο πατέρας του Δημοσθένη ήταν πολύ πλούσιος, κύριος δύο μεγάλων εργαστηρίων, σε ένα από τα οποία κατασκευάζονταν όπλα και μαχαίρια. Πέθανε όταν ο Δημοσθένης ήταν μόλις επτά ετών, αφήνοντας αρκετά μεγάλη, για την εποχή εκείνη, περιουσία δεκατεσσάρων ταλάντων. 

Επίτροποι ή κηδεμόνες του μικρού Δημοσθένη είχαν ορισθεί ο στενός φίλος του θανόντα πατέρα, ο Θηριππίδης, και οι ανεψιοί του Άφοβος και Δημοφών, οι οποίοι, όλοι τους, ήταν αρκετά εύποροι. Οι τρεις επίτροποι αποδείχθηκαν αφενός μεν πλεονέκτες, αφετέρου δε αμελείς στα καθήκοντά τους. Ενώ επωφελήθηκαν από όσα όριζε γι’ αυτούς η διαθήκη και εισέπρατταν την αμοιβή που δικαιούντο λόγω της ιδιότητάς τους, δεν μερίμνησαν να είναι συνεπείς στις υποχρεώσεις που συνεπαγόταν η επιτροπεία αυτή. Διαχειρίστηκαν τελείως ασυνείδητα τα χρήματα της περιουσίας, με αποτέλεσμα να χαθεί σχεδόν όλη, ενώ, παράλληλα, παραμέλησαν και τα εργαστήρια, με αποτέλεσμα να εξανεμισθεί η αξία του. Οχυρωμένοι πίσω από τη διαθήκη, αδιαφορούσαν τελείως για τα παράπονα που εξέφραζε η μητέρα του Δημοσθένη, αλλά και για τις συστάσεις ή και την αγανάκτηση φίλων και γνωστών. 

Η όλη κατάσταση, όμως, είχε και ένα ευχάριστο αποτέλεσμα: ο σφετερισμός της πατρικής κληρονομιάς αποτέλεσε την αιτία να στραφεί ο Δημοσθένης προς τη ρητορική, έχοντας ως σκοπό, τουλάχιστον αρχικώς, να κινήσει δικαστικό αγώνα κατά των επιτρόπων, κάτι που έκανε, πράγματι, μετά την ενηλικίωσή του.

Παραπομπές
----------

1. 1 2  Johannes Kirchner: «Prosopographia Attica». (λατινική γλώσσα) *Prosopographia Attica*. Βερολίνο. 1901.
2. ↑  [...] ὁ γὰρ πατήρ, ὦ ἄνδρες δικασταί, ὡς ᾔσθετο τὴν νόσον οὐκ ἀποφευξόμενος, συγκαλέσας τούτους τρεῖς ὄντας, καὶ συμπαρακαθισάμενος Δήμωνα τὸν ἀδελφόν, τὰ σώμαθ᾽ ἡμῶν εἰς τὰς χεῖρας ἐνέθηκεν παρακαταθήκην ἐπονομάζων, τὴν μὲν ἀδελφὴν Δημοφῶντι καὶ δύο τάλαντα προῖκα διδοὺς εὐθύς, καὶ γυναῖκ᾽ αὐτῷ ταύτην ἐγγυῶν, ἐμὲ δὲ πᾶσιν κοινῇ μετὰ τῶν χρημάτων παρακατατιθέμενος, καὶ ἐπισκήπτων μισθῶσαί τε τὸν οἶκον καὶ συνδιασῷσαί μοι τὴν οὐσίαν. Δημοσθένους *Κατά Αφόβου 2*, παρ. 15

Πηγές
-----

* Μεγάλη Ελληνική Εγκυκλοπαίδεια (Πυρσού)
* Εγκυκλοπαίδεια Πάπυρος – Λαρούς
Ένα ολόκληρο Φουά γκρα
Το "φουά γκρα" (από τα γαλλικά "foie gras" = "παχύ ήπαρ" ή "παχουλό" ήπαρ) είναι λιπαρό γαστρονομικό έδεσμα από συκώτι χήνας ή πάπιας. Αποτελεί γαστρονομική παράδοση της γαλλικής κουζίνας. 

Παρασκευάζεται σε ελεγχόμενες εκτροφές όπου τα ζώα διατρέφονται υπερβολικά και με τη βία προκειμένου να αποθηκεύσουν λίπος στο συκώτι τους. 

Απεικόνιση ανάγλυφου που παρουσιάζει Αιγύπτιους να ταΐζουν με τη βία χήνες
Η τεχνική παρασκευής του φουά γκρα πρωτο-εμφανίστηκε το 2.500 π.χ. όταν οι Αιγύπτιοι παρατήρησαν πως οι μεταναστευτικές χήνες είχαν την ικανότητα αποθήκευσης λίπους στο ήπαρ τους, ως προετοιμασία για πτήσεις μεγάλων αποστάσεων. Η γεύση του συκωτιού των πτηνών αυτών κρίθηκε εξαιρετική και έτσι αποφάσισαν να αναπαραγάγουν τεχνητά το φαινόμενο, παχαίνοντας χήνες με σύκα και καρπούς.

Πάπια η οποία ταΐζεται με καθετήρα καλαμπόκι ώστε να παχύνει το συκώτι της, για την παραγωγή φουά γκρα.
Η εκτροφή φουά γκρα αντιμετωπίζει έντονη κριτική διεθνώς, καθώς θεωρείται πως παραβιάζει τις ορθές τακτικές εκτροφής των ζώων.

Πηγές
-----

* ΕΡΤ Α.Ε. - Το φουά γκρα διχάζει Γαλλία-Γερμανία
Συντεταγμένες: 39°24′59″N 21°5′23″E﻿ / ﻿39.41639°N 21.08972°E﻿ / 39.41639; 21.08972
Το δημοτικό διαμέρισμα **Λεπιανά** ανήκει στον δήμο Αγνάντων, του νομού Άρτας και περιλαμβάνει τους οικισμούς Λεπιανά, Μακρύκαμπο, και Ξηρικό. Κατά την απογραφή του 2001, είχε συνολικά 443 κατοίκους, από τους οποίους στα Λεπιανά κατοικούσαν 225, στον Μακρύκαμπο 116 και στο Ξηρικό 102.

Θέση
----

Άποψη Τζουμέρκων (από τα Λεπιανά)
Το Δ.Δ.Λεπιανών βρίσκεται στην καρδιά των Τζουμέρκων και καλύπτει έκταση περίπου 9,3 τ.χλμ. ενώ χαρακτηρίζεται ως αγροτικό και ορεινό διαμέρισμα με μέσο υψόμετρο 594μ.

Πολιτιστικές εκδηλώσεις - Πανηγύρια
-----------------------------------

* Πανηγύρι Υπαπαντής Χριστού στα Λεπιανά (2 Φεβρουαρίου)
* Πανηγύρι Ζωοδόχου πηγής στον Μακρύκαμπο (την πρώτη Παρασκευή μετά το Πάσχα)
* Τριήμερο παραδοσιακό πανηγύρι Προφήτη Ηλία στα Λεπιανά (20 Ιουλίου)
* Πανηγύρι στον Μακρύκαμπο (30 Ιουλίου)
* Πανηγύρι Αγίου Νικολάου στον Μακρύκαμπο (6 Δεκεμβρίου)
* Αντάμωμα Μακρυκαμπιώτων το πρώτο Σάββατο μετά το Δεκαπενταύγουστο

Γαστρονομία
-----------

Οι πίτες ήταν το βασικό κομμάτι της διατροφής των νομάδων κτηνοτρόφων, των σκηνιτών, των βλάχων της Ηπείρου. Αυτό εξηγεί και την εκπληκτική ποικιλία που υπάρχει στην περιοχή (γαλατόπιτα, κολοκυθόπιτα, κουρκουτόπιτα, κρεατόπιτα, καθαρόπιτα, λαχανόπιτα, μακαρονόπιτα, μπλατσαριά, ρυζόπιτα, τραχανόπιτα, τυρόπιτα κ.ά.). Επίσης, άλλα παραδοσιακά προϊόντα της περιοχής των Τζουμέρκων είναι: το μέλι, το κρασί, το τσίπουρο, ο τραχανάς, οι χυλοπίτες, τα γλυκά του κουταλιού, τα αρωματικά φυτά (ρίγανη, χαμομήλι, τσάι του βουνού κλπ), οι ξηροί καρποί (κάστανο, καρύδια κλπ), τα σύκα (πασμάδια),καθώς και η παραδοσιακή φέτα.

Χλωρίδα και πανίδα
------------------

Οι πλαγιές των Τζουμέρκων παρουσιάζουν μεγάλη ποικιλία από αυτοφυή δάση ελάτης και πεύκης καθώς και μεγάλη ποικιλία από καρποφόρα, αειθαλή ή φυλλοβόλα (βελανιδιές, κουμαριές, αγριοκερασιές, φουντουκιές, κουτσουπιές, φλαμουριές, πλατάνια και ξηροπλάτανοι). Την χλωρίδα συμπληρώνει ποικιλία φυτών όπως το σαλέπι, η άγρια μέντα, το τσάι, η θρούμπη, η ρίγανη, η άγρια ορχιδέα, ο νάρκισσος, ο κόκκινος κρίνος, που γεμίζουν με το άρωμά τους και το χρώμα τους τη φύση της περιοχής όταν ανθούν. Στο οικοσύστημα της περιοχής συμβιώνουν ελάφια, λύκοι, αγριόγατοι, ζαρκάδια, αρκούδες, ασβοί, πέρδικες, τσαλαπετεινοί, αετοί και σταυραετοί.

Αναφορές
--------

* Περιφερειακή Ενότητα Άρτας - Δήμος Αγνάντων Αρχειοθετήθηκε 2011-12-12 στο Wayback Machine.
* Δήμος Αγνάντων
* ΕΜΠ Βάση Δεδομένων - Δ.Δ. Λεπιανών[*νεκρός σύνδεσμος*]
* Ελληνική Στατιστική Αρχή - Στοιχεία Πραγματικού Πληθυσμού (απογραφή 2001)

Εξωτερικοί σύνδεσμοι
--------------------

* Δήμος Κεντρικών Τζουμέρκων
* Χάρτης νομού Άρτας Αρχειοθετήθηκε 2022-04-01 στο Wayback Machine.
* Ορειβατικές διαδρομές Αθαμανικών (Τζουμέρκων) (στοιχεία ΕΟΤ 2001)
Οι **Δρομεδάριοι** (λατ. *dromedarius*, πληθ. *Dromedarii*) αποτελούσαν ένα από τα σώματα που απάρτιζαν τον αρχαίο ρωμαϊκό στρατό. Πρόκειται για ομάδες από αναβάτες καμηλών, οι οποίες επιστρατεύονταν κυρίως στις ανατολικές επαρχίες της ρωμαϊκής επικράτειας. Γνωστό παράδειγμα είναι ένα σώμα από 1.000 καμήλες, η *«ala I Ulpia dromedariorum militaria»*, που συγκρότησε ο Αυτοκράτορας Τραϊανός και που είχε έδρα τη Συρία.

Δεν υπήρχε κάποιος επίσημος κανόνας σχετικά με την κατάταξη του σώματος αυτού στο πεζικό ή το ιππικό. Πιθανώς εξαρτώταν από το ιδιαίτερο σύστημα που εφάρμοζε η κάθε επαρχία. Τα ονόματα των στρατιωτών αυτών συνήθως αναφέρονταν στους καταλόγους μετά τα ονόματα όλων των υπόλοιπων πεζικαρίων. Γενικά πιστεύεται πως ένας dromedarius αρχικά καταταγόταν ως απλός στρατιώτης πεζικού, όπου και υπηρετούσε για λίγα χρόνια πριν γίνει αναβάτης καμήλας.

Υπάρχει ετυμολογική συγγένεια της λέξης *«dromedarius»* με τη λέξη *«δρομάδα» (Camelus dromedarius)*, δηλαδή την αραβική καμήλα με τη μία καμπούρα.

**Πηγή:**

* Pat Southern, *«The Roman Army, A Social & Institutional History»*, Oxford University Press US, 2007 ISBN 0195328787
Ο **Φουάντ Μουλαχασάνοβιτς** (βοσνιακά: *Fuad Mulahasanović*· γενν. 16 Οκτωβρίου 1952) είναι Βόσνιος πρώην επαγγελματίας ποδοσφαιριστής και πρώην προπονητής ποδοσφαίρου.

Βιογραφία
---------

Γεννήθηκε στις 16 Οκτωβρίου 1952 στο Σαράγιεβο της τότε ενωμένης Γιουγκοσλαβίας (σημερινή Βοσνία-Ερζεγοβίνη) και από την ηλικία των δέκα ετών μετακόμισε στη Τούζλα όπου και ξεκίνησε προπονήσεις στα τμήματα υποδομών της τοπικής ΦΚ Σλομπόντα Τούζλα. Το ταλέντο του γρήγορα τον οδήγησε στην πρώτη ομάδα του συλλόγου, όπου και μεγαλούργησε ως βασικό γρανάζι στη μεσαία γραμμή της ομάδας, για έντεκα συναπτά έτη, οδηγώντας την μάλιστα και στην πρώτη της συμμετοχής στις ευρωπαϊκές διοργανώσεις τη σεζόν 1977-78. Αν και δεν αγωνίστηκε ποτέ σε επίσημο αγώνα με τα χρώματα της τότε Εθνικής Γιουγκοσλαβίας, αποτέλεσε έναν από τους καλύτερους παίκτες των «κοκκινόμαυρων» της Τούζλα και πολλοί φίλοι του ποδοσφαίρου τον συγκαταλέγουν στην καλύτερη εντεκάδα των παικτών που αγωνίστηκαν ποτέ στην ΦΚ Σλομπόντα Τούζλα. Με 262 συμμετοχές με τη φανέλα της ΦΚ Σλομπόντα Τούζλα και 55 γκολ, αποτελεί τον δεύτερο παίκτη σε συμμετοχές στην ιστορία του συλλόγου, πίσω μόνο από τον περίφημο Μερσάντ Κοβάσεβιτς.

Τη σεζόν 1981-1982 αγωνίστηκε στον Άρη Θεσσαλονίκης και κατέγραψε συνολικά 34 συμμετοχές (29 για το πρωτάθλημα της Ά Εθνικής, 1 για το Κύπελλο Ελλάδος και 4 στο Κύπελλο ΟΥΕΦΑ) και 3 γκολ. Στη συνέχεια επέστρεψε στην πατρίδα του αλλά δεν μπόρεσε ποτέ να επανέλθει σε υψηλά αγωνιστικά επίπεδα και ολοκλήρωσε τυπικά την καριέρα του ως ποδοσφαιριστής το 1985. Αργότερα, δοκίμασε τις δυνάμεις του στην πολιτική ως δημοτικός σύμβουλος στην Τούζλα ενώ παράλληλα διετέλεσε και επικεφαλής σχολής ποδοσφαίρου για νέα παιδιά.

Παραπομπές
----------

1. ↑  Dnevni avaz (20 Μαΐου 2012). «Fuad Mulahasanović Lica, živa legenda tuzlanske Slobode: Tražio me Chelsea, ali ne dade se» (στα Bosnian). Ανακτήθηκε στις 6 Ιουλίου 2012. CS1 maint: Μη αναγνωρίσιμη γλώσσα (link)
2. ↑  : Ο παίκτης με το όνομα... σιδηρόδρομο που πέρασε και δεν ακούμπησε από το Χαριλάου
Η **Καρολίνα φον Μπέρλεπς**, γερμ.: Caroline von Berlepsch (9 Ιανουαρίου 1820 - 21 Φεβρουαρίου 1877) ήταν μέλος του ευγενούς Οίκου του Μπέρλεπς και έγινε η τρίτη σύζυγος του Γουλιέλμου Β΄ εκλέκτορα Έσσης-Κάσσελ.

Βιογραφία
---------

Γεννήθηκε στις 9 Ιανουαρίου 1820 στο Μπαντ Χέρσφελντ και ήταν κόρη του Χέρμαν-Λουδοβίκου βαρόνου του Μπέρλεπς και της Mελουζίνε φον Kρούζε.

Στις 28 Αυγούστου 1843 παντρεύτηκε τον Γουλιέλμο Β΄, ο οποίος ήταν 43 ετών μεγαλύτερός της, στο Βίλχελμσμπαντ (τώρα τμήμα του Χάναου). Ήταν η τρίτη σύζυγός του, μετά το τέλος της πρώτης συζύγου του Αυγούστας της Πρωσίας (τέταρτης κόρης του Φρειδερίκου-Γουλιέλμου Β΄ της Πρωσίας) το 1841, και της δεύτερης συζύγου του Αιμιλίας κόμισσας του Ράιχενμπαχ-Λέσονιτς το 1843. Αυτός ήταν ένας μοργανατικός γάμος, επειδή αυτή εθεωρείτο μικροευγενής και ως εκ τούτου δεν ταίριαζε για έναν εκλέκτορα με εξουσία. Η κύρια κατοικία του ζεύγους ήταν η Φρανκφούρτη, δεδομένου ότι ο εκλέκτορας είχε από το 1830 ουσιαστικά παραιτηθεί από τη διακυβέρνηση υπέρ του γιού του Φρειδερίκου-Γουλιέλμου Α΄ από τον πρώτο (μη μορκανατικό) γάμο του.

Το 1844 ο εκλέκτορας αναβίβασε την Καρολίνα στην *βαρόνη του Μπέργκεν* και το 1846 αυτή έλαβε τον αυστριακό τίτλο της *κόμισσας του Μπέργκεν*.

Μετά το τέλος του Γουλιέλμου Β΄ το 1847 η Καρολίνα παντρεύτηκε για 2η φορά, με τον Κάρολο-Αδόλφο κόμη του Χόχενταλ (1811, Ντόλκαου - 1875) στις 28 Οκτωβρίου 1851 στη Φρανκφούρτη. Μαζί του είχε δύο γιους:

* Kάρολος-Αδόλφος-Φίλιππος-Γουλιέλμος φον Χόχενταλ (1853–1909)  .
* Κάρολος-Λουδοβίκος φον Χόχενταλ (γενν. 1857).

Ο Κάρολος-Αδόλφος απεβίωσε στις 9 Οκτωβρίου 1875 στο Kνάουταϊν. Η Καρολίνα απεβίωσε στις 21 Φεβρουαρίου 1877 στο Kνάουταϊν, τώρα μέρος του Λάιπτσιχ (Λειψίας).

Βιβλιογραφικές αναφορές
-----------------------

1. 1 2  Darryl Roger Lundy: (Αγγλικά) *The Peerage*. p10887.htm#i108867.
2. 1 2  p10887.htm#i108867. Ανακτήθηκε στις 7  Αυγούστου 2020.
3. 1 2  Darryl Roger Lundy: (Αγγλικά) *The Peerage*.
4. ↑  Berwinkel, Holger (2012). *Die Außenpolitik der deutschen Länder im Kaiserreich: Geschichte, Akteure und archivische Überlieferung (1871-1918). Beiträge des wissenschaftlichen Kolloquiums zum 90. Gründungstag des Politischen Archivs des Auswärtigen Amts am 3. August 2010* (στα Γερμανικά). Oldenbourg Verlag. σελ. 65. ISBN 978-3-486-71637-5. Ανακτήθηκε στις 20 Μαΐου 2020.
5. ↑  Schwabe, Klaus (2019). *Die Regierungen der deutschen Mittel- und Kleinstaaten 1815–1933* (στα Γερμανικά). Walter de Gruyter GmbH & Co KG. σελ. 359. ISBN 978-3-486-81774-4. Ανακτήθηκε στις 20 Μαΐου 2020.
6. ↑  Michel Huberty: *L' Allemagne dynastique : Les 15 familles qui ont fait l'empire*, vol. 1: *Hesse - Reuss - Saxe*, Le Perreux-sur-Marne, 1976, (ISBN 2-901138-01-2)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 80574324
* GND: 136186513

 |

 |
Ως **κλεπτοκρατία** (εξουσία των κλεπτών) χαρακτηρίζεται η μορφή της κυβερνητικής διαφθοράς, όπου οι ασκούντες την εξουσία βρίσκονται σε διαρκή οικονομική συναλλαγή με θεσμικούς ή εξωθεσμικούς παράγοντες, διανέμοντας παράνομα τον πλούτο μιας χώρας. Σκοπός αυτής της τακτικής της διαρκούς αρπαγής είναι ο παράνομος ατομικός πλουτισμός ή η εδραίωση συμμαχιών για την απόκτηση της πολιτικής εξουσίας.

Κλεπτοκρατικό είναι το καθεστώς παράνομου πλουτισμού των κατεχόντων την κρατική εξουσία και των συνεργών τους, εις βάρος του κοινωνικού συνόλου. Δεν πρόκειται ωστόσο για κάποιον «επίσημο» τύπο πολιτεύματος όπως η δημοκρατία, η μοναρχία κλπ.

Δείτε επίσης
------------

* Διεθνής Διαφάνεια
* Ομάδα κρατών κατά της διαφθοράς

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **κλεπτοκρατία**  |
Ο **Φουδ** ήταν πρόσωπο της Βίβλου τρίτος γιος του Χαμ γιου του βιβλικού Νώε γενάρχη των Χαμιτών όπως αναφέρεται στην Βίβλο **(Γένεσις 10:6)**. Η περιοχή διαμονής του ορίζεται στην αρχαία Λιβύη δυτικά της Αιγύπτου. Ο Ιουδαίος ιστορικός του 1ου μ.χ. αιώνα Ιώσηπος Φλάβιος τον θεωρεί γενάρχη των αρχαίων Λιβύων, συνδέεται με τη γη του Φουδ όπως περιγράφεται στα αρχαία Αιγυπτιακά χρονικά. Ο Πλίνιος ο Πρεσβύτερος και ο γεωγράφος Πτολεμαίος τον τοποθετούν δυτικότερα στην θέση του σημερινού Μαρόκου.

Παραπομπές
----------

1. ↑  «Genesis» (Εβραϊκά της Βίβλου)

Πηγές
-----

* *Baker, David W. 1992. "Put". In The Anchor Bible Dictionary, edited by David Noel Freedman. Vol. 5 of 6 vols. New York: Doubleday. 560*
* *Graefe, Erhart. 1975. "Der libysche Stammesname p(j)d(j)/pjt im spätzeitlichen Onomastikon." Enchoria: Zeitschrift für Demotistik und* Koptologie 5:13–17

.